Is jy verslaaf aan Facebook?
JY LEES NOU Is jy verslaaf aan Facebook?
01 Junie 2011
Kyk net na die statistieke: Daar is 630 miljoen Facebook-gebruikers wêreldwyd.
Dis 1 uit 12 mense. Sowat 200 miljoen van dié gebruikers kry toegang daartoe deur hul slimfone. Trouens, as Facebook 'n land was, sou dit die derde grootste bevolking in die wêreld (iewers tussen Indië en Amerika) gehad het.
Volgens Sebastian Stent, 'n sosialemedia- strateeg van Touchlab, 'n afdeling van Media24 Tydskrifte wat verantwoordelik is vir applikasieontwikkeling, is 71% van Suid- Afrika se aanlyn-bevolking lede van Facebook. Wêreldwyd het die FB-bevolking die afgelope jaar met sowat 56,7% gegroei, vertel hy.
Die gemiddelde FB-gebruiker bestee 'n hele dag per week daaraan as jy al die ure bymekaartel. In Brittanje beloop FB-verkeer die helfte van alle internet-verkeer, en in Amerika omtrent 'n derde daarvan.